
MELLOM


Firmanavn
Adresse
Org.nr.
(heretter kalt «Hovedentreprenøren»)

og

Firmanavn
Adresse
Org.nr.
(heretter kalt «Underentreprenøren»)



Denne rammeavtalen er inngått for Underentreprenørens utførelse av bygge- og anleggsarbeid (herunder anlegg, nybygg, vedlikehold, reparasjon eller ombygging) for Hovedentreprenøren. Partene tar sikte på et langvarig samarbeid på flere prosjekter, hvoretter denne rammeavtalen inngås for å forenkle, effektivisere og formalisere kontraktsforholdet for det enkelte prosjekt.

Dette dokument er utarbeidet for Vestlandshus AS sine forhandlere. Det er et standardisert og overordnet utgangspunkt for den situasjon dokumentet omhandler, men det er ingen uttømmende regulering av alle rettslige spørsmål som kan forekomme. Skatte- og avgiftsmessige spørsmål er ikke beskrevet. Dokumentet må derfor brukes kritisk og tilpasses den konkrete situasjon. SANDS advokatfirma DA har intet ansvar for innholdet i dokumentet, med mindre den konkrete disposisjonen (som dokumentet benyttes i forbindelse med) kvalitetssikres av SANDS Advokatfirma DA. Det anbefales derfor at bruken av dokumentet kvalitetssikres hos SANDS Advokatfirma DA for hvert tilfelle.













________________________________________________________________


Kontraktsdokumenter
NS 8416 kommer til anvendelse og er del av kontrakter som inngås under denne rammeavtale, med mindre annet fremkommer av denne rammeavtalen eller den særskilte avtalen for det enkelte prosjekt. Følgende dokumenter inngår i kontrakten i prioritert rekkefølge, om ikke annet er avtalt:

1.	Hovedentreprenørens bekreftelse av Underentreprenørens tilbud
2.	Underentreprenørens tilbud
3.	Hovedentreprenørens tilbudsgrunnlag, tegninger, prosjektbeskrivelse mv
4.	Øvrige dokumenter som følger av NS 8416 og som måtte foreligge ved Hovedentreprenørens bestilling.

Kontraktssum
Kontraktssummen skal ikke indeksreguleres. Underentreprenøren skal i tilbud oppgi timepris for endrings- og regningsarbeider inkl. indirekte kostnader, risiko og fortjeneste samt påslag for materialer og andre kostnader i tilbudet. I motsatt fall priser Hovedentreprenøren endrings- og regningsarbeider i henhold til gjengs pris. Det tilkommer ikke påslag for tiltransport eller byggeplassadministrasjon og fremdriftskontroll.

Sikkerhetsstillelse
Underentreprenøren skal ikke stille sikkerhet, men det skal trekkes 10 % av fakturaer, inntil beløpet som er trukket ut har nådd 5 % av kontraktsummen. Beløpet som er trukket ut faktureres i sluttoppgjøret. Hovedentreprenøren stiller ikke sikkerhet.

Forsikring
Hovedentreprenøren forsikrer arbeidene.

Mengdekontroll
Underentreprenøren skal foreta mengdekontroll og er selv ansvarlig for alle beregninger som foretas i forbindelse med prisfastsettelsen. Dersom forsvarlig mengdekontroll ikke lar seg utføre på grunn av uklart/ufullstendig tilbudsgrunnlag fra Hovedentreprenøren, skal Underentreprenøren varsle Hovedentreprenøren om dette og eventuelt ta de nødvendige forbehold inntil Hovedentreprenøren bringer klarhet i forholdet.

Oppstart og fremdrift
Dersom oppstart ikke fremkommer av bestillingen skal igangsettelse skje på fjorten dagers varsel fra Hovedentreprenør. Arbeidet skal ha god og kontinuerlig fremdrift og ikke hindre andre arbeider. Forsinket oppstart, forsinket fremdrift i henhold til omforent fremdriftsplan eller forsinkelse som hindrer andre arbeider gir Hovedentreprenør rett til dagsbøter i henhold til bestemmelsene i NS 8416.

Overtakelse
Overtakelse skjer samtidig med sluttbrukers overtakelse av byggverket.

Leveransen utførelse   
Alle leveranser skal være av alminnelig god kvalitet og god håndverksmessig utførelse, tilfredsstille alle gjeldende offentlige krav og innenfor alminnelige aksepterte standarder og relevante toleranseklasser. Med leveransen skal følge dokumentasjon i henhold til gjeldende Teknisk forskrift (TEK). 

Regeletterlevelse
Det skal i all hovedsak benyttes fast ansatte (i minst 80 % stilling) ved utførelsen. Ansatte skal ha lønns- og arbeidsvilkår i tråd med allmenngjort, landsdekkende eller lokal tariffavtale, eller tilsvarende. Ved brudd på denne bestemmelse kan Hovedentreprenør kreve konvensjonalbot svarende til ca. 2 ganger Underentreprenørens besparelse fra oppstart til forholdet er rettet. Eventuell hevingsrett under kommer i tillegg.

Minst halve leveransen skal utføres av fagarbeidere eller personer med dokumentert fagopplæring i henhold til nasjonal fagopplæringslovgivning eller likeverdig utenlandsk fagutdanning. Det skal være fagarbeidere i alle relevante fag.

For tjenesteytelser skal det kun benyttes ett ledd underleverandører i vertikal kjede. Hovedentreprenør skal ha fullt innsyn i kontraktsforholdet.

Lovbestemmelser om arbeidsmiljø, skatter og avgifter skal overholdes.

Hovedentreprenør har rett til innsyn i alle Underleverandørens forhold som har betydning for oppfyllelse av kontrakten. Regeletterlevelse skal på Hovedentreprenørs anmodning dokumenteres. Underentreprenøren skal orientere sine ansatte om at Hovedentreprenøren har innsyn i ansettelsesforholdet, herunder lønn og skattemessige forhold.

Brudd på regeletterlevelse som ikke rettes på kort varsel gir Hovedentreprenør rett til å heve avtalen og kreve erstatning for tap.

Oppsigelse
Denne avtalen gir ingen enerett/eksklusivitet for noen av partene, og avtalen kan når som helst sies opp. En eventuell oppsigelse får ingen virkning for allerede bekreftede bestillinger.


* * * * *


Dato / Sted

